จับตาทิศทางเงินบาทสัปดาห์หน้าขึ้นอยู่กับตัวเลขจ้างงานสหรัฐ
ค่าเงินบาทปิดตลาด (8 พ.ค.) ที่ระดับ 33.50/52 บาท/ดอลลาร์ จากเปิดตลาดช่วงเช้าที่ระดับ 33.53/55 บาท/ดอลลาร์ ระหว่างวันเคลื่อนไหวในกรอบระหว่าง 33.48-33.58 บาท/ดอลลาร์
8 พ.ค. 2558

นักบริหารเงิน เปิดเผยถึงค่าเงินบาทปิดตลาด (8 พ.ค.) ที่ระดับ 33.50/52 บาท/ดอลลาร์ จากเปิดตลาดช่วงเช้าที่ระดับ 33.53/55 บาท/ดอลลาร์ ระหว่างวันเคลื่อนไหวในกรอบระหว่าง 33.48-33.58 บาท/ดอลลาร์
“สำหรับทิศทางค่าเงินบาทในวันจันทร์ ที่ 11 พ.ค.ขึ้นอยู่กับตัวเลขการจ้างงานนอกภาคเกษตรของสหรัฐฯ คืนนี้ อาจจะมีแนวต้านเกิดขึ้นเพราะขึ้นขึ้นมาค่อนข้างแรง มองแนวต้านที่ 33.65 บาท/ดอลลาร์ แต่ถ้าตัวเลขออกมาไม่ดีมีโอกาสจะลงไปที่ 33.20 ต้นๆ ได้” นักบริหารเงินกล่าว
ขณะที่เบื้องต้นประเมินกรอบการเคลื่อนไหวของเงินบาทไว้ระหว่าง 33.30-33.65 บาท/ดอลลาร์